Suchinthana/ta-wikipedia huggingface dataset:
அமீ யாச்னிக்கு

அமீ ஹர்ஷத்ரே யாஜ்னிக் (Amee Yajnik) என்பவர் குஜராத் மாநிலத்தைச் சேர்ந்த இந்திய தேசிய காங்கிரசு அரசியல்வாதி ஆவார். இவர் 15 மார்ச் 2018 அன்று குசராத்திலிருந்து மாநிலங்களவைக்குப் போட்டியின்றித் தேர்ந்தெடுக்கப்பட்டார். குசராத்து அகமதாபாத்து நகரில் வசிக்கும் யாஜ்னிக் ஜே. எஸ். டி. கல்லூரியில் சட்டத்தில் முனைவர் பட்டத்தினையும், ஜே. எஸ். எம். கல்லூரியில் முது அறிவியல் பட்டத்தினைச் சட்டத்திலும், இசுடான்போர்ட் பல்கலைக்கழகத்தில் யு.எஸ்.ஏ. எம்.இ.இ., சுற்றுச்சூழல் மற்றும் சுற்றுச்சூழலில் முதுகலைப் பட்டத்தினையும், புது தில்லியில் உள்ள எல். ஏ. ஷா சட்டக் கல்லூரியில் இளநிலைச் சட்டப் படிப்பினையும், அகமதாபாத் எம். ஜி. அறிவியல் நிறுவனத்தில் இளம் அறிவியல் பட்டமும் பெற்றுள்ளார்.

மேற்கோள்கள் 

1959 பிறப்புகள்
குஜராத் அரசியல்வாதிகள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
ஏஞ்சலினா திகா

ஏஞ்சலினா திகா (Angelina Tiga) என்பவர் ஓர் இந்திய அரசியல்வாதி ஆவார். இவர் நாடாளுமன்ற உறுப்பினராக 1952 முதல் 1954 வரை பதவியிலிருந்தார். சார்க்கண்டு கட்சியின் உறுப்பினராக இவர் இந்திய நாடாளுமன்றத்தின் மேல் சபையான மக்களவையில் பீகாரைப் பிரதிநிதித்துவப்படுத்தினார்.

மேற்கோள்கள் 

இறந்த ஆண்டு குறிப்பிடப்படவில்லை
1909 பிறப்புகள்
மாநிலங்களவை உறுப்பினர்கள்
எலிப் பூண்டு

எலிப் பூண்டு (தாவர வகைப்பாடு: Allium angulosum, mouse garlic) என்பது பூண்டு இனங்களில் ஒன்றாகும். இது வட ஆசியப் பகுதிகள், நடு ஐரோப்பாவில் பரவலாகக் காணப்படுகிறது. பல்லாண்டு தாவரமான இவ்வினம், தோட்டங்களில் அழகுக்காகவே பெரும்பாலும் வளர்க்கப்படுகிறது. 50 செ. மீட்டர் வரை வளரும் தன்மையுடையது. சாலட் உணவில், இதன் இலைகளும், பூங்காய்களும் பயன்படுத்தப்படுகிறது. எனினும், அதிக அளவு பயன்படுத்தினால் இது உடல் நலத்துக்கு கேடு விளைவிக்கும் என கண்டறியப்பட்டுள்ளது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

பூண்டு வகைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
கேரள செவிலியர்கள் மற்றும் மருத்துவச்சிகள் அவை

கேரளா செவிலியர்கள் மற்றும் மருத்துவச்சிகள் அவை என்பது இந்தியாவின் செவிலியர்கள் மற்றும் மருத்துவச்சிகள் சட்டம் 1953 இன் விதிகளின் கீழ் கேரள அரசால் அமைக்கப்பட்ட ஒரு தன்னாட்சி சட்டரீதியான அமைப்பாகும்.

கேரள அரசின் சுகாதாரம் மற்றும் குடும்ப நலத்துறையின் கீழ் ஒரு தன்னாட்சி அமைப்பாக செயல்படும் இது கேரளாவில் செவிலியர்கள் மற்றும் மருத்துவச்சிகள் கல்விக்கான ஒழுங்குமுறை அமைப்பாகும். இந்திய செவிலிய மன்றத்தால்  கண்காணிக்கப்படும் இந்த அவையானது தேர்ந்தெடுக்கப்பட்ட மற்றும் நியமன உறுப்பினர்களைக் கொண்டு இயங்குகிறது. 

மருத்துவர் கொச்சுத்ரேசியம்மா தாமஸ் இதன் முதல் பதிவாளராவார். தற்போதைய பதிவாளராக  ஆஷா. பி.நாயர்(பொறுப்பு) பணிபுரிந்து வருகிறார்.

அவையின்செயல்பாடுகள் 

 கேரளாவில் செவிலியர் கல்வியில் அனைத்து கல்லூரிகளிலும் ஒரே மாதிரியான பாடத்தரத்தை நிறுவுதல் மற்றும் பராமரித்தல்.
 கேரளாவிலிருந்து வெற்றிகரமான  செவிலியர்களை பதிவுசெய்யப்பட்ட செவிலியர் (அ) பதிவுசெய்யப்பட்ட மருத்துவச்சியாக (RN (அ) RM) பதிவு செய்தல்.
 பிற மாநிலங்களின் அங்கீகரிக்கப்பட்ட நிறுவனங்களில் கல்வித் தகுதி பெற்ற செவிலிய விண்ணப்பதாரர்களை பரஸ்பரம் பதிவு செய்தல்.
 கூடுதல் கல்வித் தகுதி: சிறப்பு செவிலியர் பட்டயப் படிப்பு, பட்டப்படிப்பு, முதுகலை படிப்பு, முனைவர் படிப்பு, முதுமுனைவர் படிப்புகளுக்கான பதிவைப் புதுப்பித்தல்.
 இந்தியாவிற்கு உள்ளேயும் வெளியேயும் உள்ள செவிலியர்களுக்கு பதிவு மற்றும் பட்டயச் சான்றிதழ்களை சரிபார்த்தல்.
 கல்லூரிகள் மற்றும் செவிலியர் பள்ளிகளுக்கு அங்கீகார அனுமதி அளித்தல் மற்றும் கல்வி நிறுவனங்கள் தரத்தை பராமரிக்கத் தவறினால் அங்கீகாரத்தை திரும்பப் பெறுதல்.
 பொது செவிலியர் மற்றும் மருத்துவச்சி (GNM), துணை செவிலியர் மற்றும் மருத்துவச்சி (ANM) மற்றும் சிறப்பு செவிலியர் பட்டயம் போன்ற இளங்கலை படிப்புகளை நடத்துதல்.
 சிறப்பு செவிலியர் பட்டயப் படிப்பு, பெண் சுகாதார மேற்பார்வையில் அடிப்படை பட்டயப் படிப்பு மற்றும் பெண் சுகாதார மேற்பார்வையாளர் தேர்வுகளை நடத்துதல்.
 செவிலியர் பட்டதாரிகளுக்கான தொடர் கல்வித் திட்டம் நடத்துதல்.
 பதிவைப் புதுப்பிப்பதற்காக கல்வி நிறுவனங்கள் மற்றும் மருத்துவமனைகளால் ஏற்பாடு செய்யப்படும் சி.என்.இ திட்டங்களுக்கு கடன் நேரம் வழங்குதல்.

மேலும் பார்க்கவும் 

 இந்தியாவில் நர்சிங்
 இந்திய நர்சிங் கவுன்சில்

மேற்கோள்கள் 

செவிலியம்
பெண் தொழில்முனைவோர் கூட்டமைப்பு

பெண் தொழில்முனைவோர் கூட்டமைப்பு (Confederation of Women Entrepreneurs - COWE) என்பது இந்தியாவின் தெலங்காணா மாநிலத்தின் ஐதராபாத்தில் (முன்னர் பிரிக்கப்படாத ஆந்திரா) 2004 ஆம் ஆண்டில் மகளிர் தொழில் முனைவோர் உணர்வை மேம்படுத்தும் நோக்கில் அரசு உதவியுடன் ஆறு வெற்றிகரமான முதல் தலைமுறை பெண் தொழில்முனைவோரை இயக்குநர்களாக கொண்டு ஆரம்பிக்கபட்ட ஒரு தன்னார்வ தொண்டு நிறுவன / சமூக அமைப்பாகும்.

வரலாறு 
சமூக மற்றும் பொருளாதார "தொழில்முனைவு மூலம் பெண்களை மேம்படுத்துவதில்" ஈடுபட்டுள்ள இது 22 டிசம்பர் 2004 அன்று இந்தியாவின் ஹைதராபாத்தில் உள்ள ஜூப்லி ஹாலில் ஆந்திரப் பிரதேசத்தின் மாண்புமிகு முதலமைச்சர் ஸ்ரீ ஒய்.எஸ்.ராஜசேகர ரெட்டி அவர்களால் திறந்து வைக்கப்பட்டது. 

உணவு பதப்படுத்துதல், தகவல் தொழில்நுட்பம், மருந்துகள், அச்சிடுதல், சிப்பமிடுத;, உற்பத்தி, சில்லறை விற்பனை, உற்பத்தி தொழில்கள், துணி மற்றும் பல துறைகளில் ஐநூறுக்கும் மேற்பட்ட பெண்தொழில்முனைவோர் உறுப்பினர்களைக் கொண்டுள்ள அமைப்பாக இயங்குகிறது.

ZDH-SEQUA  என்ற உலகளாவிய அமைப்புடன் இந்த அமைப்பும் பங்குதாரராக இருந்து இவ்விரு கூட்டாண்மை திட்டத்தின் ஆதரவுடன் இக்கூட்டமைப்பின் பிரதிநிதிகளின் ஆய்வுச் சுற்றுப்பயணங்களாக ஆஸ்திரேலியா, இலங்கை, ஜெர்மனி மற்றும் எகிப்து ஆகிய நாடுகளுக்கு சென்று அங்குள்ள பெண் தொழில்முனைவோரை கலந்து அதனை இந்தியாவில் எவ்வாறு பயன்படுத்தலாம் என கண்டறிந்து வருகிறார்கள்.

பெண் தொழில்முனைவோர் தங்கள் தயாரிப்புகளை காட்சிப்படுத்தவும், இந்தியாவிலும் வெளிநாட்டிலும் உள்ள உறுப்பினர் அமைப்புகளுடன் இணையவும், COWE தனது முதல் வர்த்தக கண்காட்சியான COWE வர்த்தக திருவிழாவை 26-28 அக்டோபர் 2007 அன்று ஹைதராபாத்தில் உள்ள நெக்லஸ் சாலையில் ஏற்பாடு செய்தது. அதன் தொடர்ச்சியாக 2008 ஆம் ஆண்டிலும் நடத்தப்பட்டது.  2009 ஆம் ஆண்டில் பெண்கள் தங்களுக்கு விருப்பமான துறைகளில் தொழில்முனைவோராக மாறுவதற்கும், தங்கள் தயாரிப்புகளை சந்தைப்படுத்த உதவுவதற்கும் பெண் தொழில்முனைவோர் கூட்டமைப்பு (COWE) ஏற்பாடு செய்த 3 நாள் திருவிழா ஹைதராபாத்தின் நெக்லஸ் சாலையில் உள்ள பீப்பிள்ஸ் பிளாசாவில் நடத்தப்பட்டது.

பெண்கள் சந்திக்கவும், ஒத்துழைக்கவும், பெண்கள் தலைமையிலான வணிகங்களைக் கொண்டாடவும் உதவும் வகையில் 2022 ஆம் ஆண்டில் மார்ச் 11, 12 மற்றும் 13 ஆகிய மூன்று நாட்கள் நடத்தப்பட்டது.

நிறுவன உறுப்பினர்கள் 

 திருமதி ஷைலஜா ரெட்டி
 செல்வி சுமன்குமார்
 திருமதி உமாகுர்கா
 செல்வி சௌதாமினி
 திருமதி சந்தியா ரெட்டி
 திருமதி கிரிஜா ரெட்டி

நிர்வாகக் குழு உறுப்பினர்கள் (2016-2017) 

 திருமதி கீதா கோட்டி, தலைவர்
 திருமதி ஆர்.ராமாதேவி, துணைத் தலைவர்
 வந்தனா மகேஸ்வரி, தேசிய செயலாளர்
 செயலாளர் திருமதி அலரி லலிதா
 திருமதி நீரஜா ரெட்டி, ஜே.டி. செயலாளர்
 செல்வி ஜியோஸ்ட்னா செருவு, பொருளாளர்
 திருமதி பி.கிரிஜா, முன்னாள் தலைவர்

இவ்வமைப்பைப்பற்றி வெளிவந்துள்ள செய்திகள் 

 COWE ஆனது ஒரு வணிக கண்டுபிடிப்பு மையத்தை அமைத்துள்ளது, இது உலகெங்கிலும் உள்ள பெண் தொழில்முனைவோர் மத்தியில் ஒரு நெட்வொர்க்கிங் வட்டத்தை உருவாக்குவதை நோக்கமாகக் கொண்ட வணிகத்திலிருந்து வணிகத்திற்கான போர்ட்டலாகும். கிழக்கு லண்டன் பல்கலைக்கழகத்துடன் (UEL) இணைந்து COWE ஆல் BIC அமைக்கப்பட்டது. 
 200 கோடிக்கும் அதிகமான முதலீட்டையும் நூற்றுக்கும் மேற்பட்ட நிறுவனங்களின் பங்கேற்பையும் ஈர்ப்பதாகக் கூறப்படும் உணவுப் பூங்காவை COWE அமைத்தது.

மேற்கோள்கள் 

பெண்களுக்கான அமைப்புகள்
காட்சி வழிக் கற்றல்

காட்சி வழிக் கற்றல்  (Visual learning) என்பது நீல் ஃப்ளெமிங்கின் VARK மாதிரியின் கற்றல் பாணிகளில் ஒன்றாகும், இதில் ஒரு காட்சி வடிவத் தகவல் கற்பவருக்கு வழங்கப்படுகிறது. கற்பவர்களுக்குத் தகவலை திறம்பட விளக்குவதற்கு வரைபடங்கள், விளக்கப்படங்கள் மற்றும் காட்சித் தூண்டுதலின் பிற வடிவங்களைப் பயன்படுத்தலாம். ஃப்ளெமிங் VARK மாதிரியானது இயக்கம் சார் கற்றல் மற்றும் செவிவழிக் கற்றலையும் உள்ளடக்கியது.  ஆனால், காட்சிவழிக் கற்றல் உபகரணங்களை வழங்குவது கற்றலை மேம்படுத்துகிறது என்பதற்கு எந்த ஆதாரமும் இல்லை.

நுட்பங்கள் 
வரைகலை அமைப்பாளர்களைப் பயன்படுத்துவது பின்வரும் பகுதிகளில் மாணவர் செயல்திறனை மேம்படுத்துகிறது என்று ஒரு ஆய்வு முடிவு செய்தது. 

 தக்கவைத்தல்
 மாணவர்கள் தகவலை நன்றாக நினைவில் வைத்துக்கொள்வதோடு, அது காட்சி மற்றும் வாய்மொழியாகக் கற்றுக் கொள்ளப்படும்போது அதை சிறப்பாக நினைவுபடுத்த முடியும். 

 வாசித்துப் புரிந்துகொள்ளுதல்
 வரைகலை அமைப்பாளர்களின் பயன்பாடு மாணவர்களின் வாசிப்புப் புரிதலை மேம்படுத்த உதவுகிறது. 

 மாணவர் சாதனை
 கற்றல் குறைபாடுகள் உள்ள மற்றும் இல்லாத மாணவர்கள் உள்ளடக்கப் பகுதிகள் மற்றும் தர நிலைகளில் தங்களது செயல்திறனை மேம்படுத்துகின்றனர்.

மேற்கோள்கள் 
கற்றல் முறைகள்
சர்மிசுதா பிரீதம்

சர்மிசுதா பிரீதம் (ஆங்கிலம்: Sarmistha Pritam; ) (பி. 18 திசம்பர் 1987) என்பவர் ஓர் அசாமிய எழுத்தாளர் ஆவார். முதுகெலும்புத் தசைநார் சிதைவு உள்ளவர்களுக்கும் இவர் ஆலோசகராகவும் இவர் இருக்கிறார்.

இளமை 
சர்மிசுதா பிரீதம் 18 திசம்பர்  1987 அன்று அசாம் மாநிலம் நகோன், புலாகுரியில் பிறந்தார். தனது 5 வயதில், இவருக்கு முதுகெலும்புத் தசைநார் வலுவிழப்பு நோய் இருப்பது கண்டறியப்பட்டது. இது 8 வயதிற்குள் குறிப்பிடத்தக்க உடல் குறைபாடுகளை ஏற்படுத்தியது.

இருப்பினும் பிரீதம், பொருளாதாரத்தில் நல்ல மதிப்பெண்களுடன் இளநிலைப் பட்டம் பெற்றார். பூலகுரி எல். பி. பள்ளியில் பள்ளிப் படிப்பைத் தொடங்கிய இவர், பூலகுரி உயர்நிலைப் பள்ளியில் சேர்ந்தார். இவர் தனது உயர்நிலைக் கல்வியை ரகா உயர்நிலைப் பள்ளியிலும், கல்லூரிக் கல்வியினை ராகா கல்லூரியிலும் முடித்தார்.

இலக்கிய வாழ்க்கை 
பிரீதம் பல்வேறு அசாமியப் பத்திரிகைகள் மற்றும் செய்தித்தாள்களின் எழுத்தாளராகத் தனது வாழ்க்கையைத் தொடங்கினார். 2013-இல் இவரது  கட்டுரைகளின் தொகுப்பான தாவோரியா அகக்சோர் பெலி (இருண்ட வானத்தில் சூரியன்), கவிதைத் தொகுப்பு, டோக்மோகலி (பகல் நேரம்) மற்றும் சுயசரிதை ஆத்மகதா ஆகியவற்றை வெளியிட்டார். இவரது நான்காவது புத்தகம் குழந்தைகளுக்காக அல்புலர் சோபுன் (அல்புலின் கனவு) என்ற தலைப்பில் எழுதப்பட்டது.

2015ஆம் ஆண்டில், இவர் தனது சுயசரிதையின் ஆங்கிலம் மற்றும் இந்தி பதிப்புகளுக்குத் தேசியப் புத்தக அறக்கட்டளையிலிருந்து மதிப்பூதியம் பெறுவதற்காக உதவி வேண்டி பிரதமர் நரேந்திர மோதிக்குக் கடிதம் எழுதினார். 2021-இல் இவர் அனதஹின், ரங், பலுகத் பியோலி பேலா மற்றும் போரன் நிகோர் ஆகிய நூல்களையும் எழுதியுள்ளார்.

2021ஆம் ஆண்டில், திரைப்படத் தயாரிப்பாளர் பாபி சர்மா பருவா தனது அடுத்த படமான தியோகா (வாக்கிங் இன் தி ஏர்) ப்ரீதமின் வாழ்க்கையை அடிப்படையாகக் கொண்டது என்று அறிவித்தார்.

ஆலோசனை 
பிரீதம் அறிவியலை ஊக்குவிக்கும் எல்லோரா விக்யான் மஞ்சா என்ற தன்னார்வத் தொண்டு நிறுவனத்தில் உறுப்பினராக உள்ளார். 2021ஆம் ஆண்டில், முதுகெலும்புத் தசைச் சிதைவு உள்ளவர்களுக்காகவும், சிகிச்சைக்கான செலவினங்களுக்காக அரசாங்கத்தின் உதவிக்காகவும் இவர் பணியாற்றினார்.

நூல் வெளியீட்டு பணிகள் 

 ஆத்மகதா (சுயசரிதை)
 அல்புலோர் சோபுன் (குழந்தைகள் நாவல்)
 அந்தஹீன் (உந்துதல் பேச்சாளர் நிக் வுஜிசிக்கின் வாழ்க்கை மற்றும் படைப்புகள் பற்றிய சுயசரிதை)
 என் முகத்தில் சூரியன் (அசாமிய மொழியில் எழுதப்பட்ட சுயசரிதையின் ஆங்கில மொழிபெயர்ப்பு, பிரபுல்லா கடோக்கி மொழிபெயர்த்தது. தேசியப் புத்தக அறக்கட்டளை வெளியீடு)
 மேரா ஜிவோன் மேரி கஹானி (கஜேந்திர ரதியின் ஆத்மகதாவின் இந்தி மொழிபெயர்ப்பு. தேசியப் புத்தக அறக்கட்டளை வெளியிட்டது)
 ரங் (நாவல்)
 பலுகத் பியாலி பேலா (நாவல்)

விருதுகள் 
 2012 முனின் போர்கடகி விருது, ஆத்மகதா
 2015 மாநில அரசின் இலக்கிய விருது
 கீதாஞ்சலி பாருவா மிலி இலக்கிய விருது, 2017
 தேவ்சன்சு சிறப்பு இலக்கிய விருது, 2017
 2017 கே. கே. கண்டிக்யு, தேசிய நிதியுதவி
 கோமன் பர்கோகானி பாடா இலக்கிய விருது, ரங்கிற்காக

மேற்கோள்கள் 

21 ஆம் நூற்றாண்டு இந்தியப் பெண் எழுத்தாளர்கள்
1987 பிறப்புகள்
வாழும் நபர்கள்
காவேரி கச்சாரி

கபேரி கச்சாரி (Kaveri Kachari) ஓர் எழுத்தாளர், கவிஞர், அரசியல் மற்றும் பொருளாதாரப் பேச்சாளர் ஆவார். இவர் அசாம் ஐக்கிய விடுதலை முன்னணி, உல்பா எனப்படும் அமைதிப் பேச்சு செயல்முறை அமைப்பின் தலைவரான அரபிந்தா ராஜ்கோவாவின் மனைவி ஆவார். கல்லூரி நாட்களிலிருந்தே கவிதைத் திறமைக்காக கச்சாரி அறியப்பட்டவர்.

தனிப்பட்ட வாழ்க்கை 
1980களின் பிற்பகுதியில், இவர் குவகாத்தி பல்கலைக்கழகத்தில் மாணவியாக இருந்தபோது, அரபிந்தா ராஜ்கோவாவை மணந்தார். இவர்கள் திருமணத்தின் ஆரம்ப நாட்களை அசாம் மற்றும் பூடான் காடுகளில் கழிக்க வேண்டியிருந்தது. இவர்களுக்கு கம்செங் ராஜ்குமாரி (மகள்) மற்றும் கதாதர் (மகன்) என்ற இரு குழந்தைகள் உள்ளனர்.

கைது 
கச்சாரி, தனது கணவர் ராஜ்கோவா, துணை சி-இன்-சி ராஜு பருவா மற்றும் ராஜ்கோவாவின் மெய்க்காப்பாளர் ராஜா போரா ஆகியோருடன் 4 திசம்பர் 2009 அன்று காலை மேகாலயாவில் உள்ள இந்திய-வங்காளதேச எல்லைக்கு அருகில் எல்லைப் பாதுகாப்புப் படையிடம் சரணடைந்ததாகக் கூறப்படுகிறது. இவர் மீது எந்த வழக்கும் நிலுவையில் இல்லாததால் நீதிமன்றத்தில் ஆஜர்படுத்தப்படவில்லை. இவரும் மற்ற பெண்களும் அவர்களது சிறார்களுடன் குவகாத்தியில் உள்ள 4வது அசாம் காவல்துறை படைப்பிரிவின் விருந்தினர் மாளிகையில் தங்க வைக்கப்பட்டனர்.

குடும்ப பாதுகாப்பு 
ராஜ்கோவாவின் மூத்த சகோதரர் அஜய் ராஜ்கோன்வார், 97 வயதான அவர்களின் தாயார் இவர்களைச் சந்திக்கும் வகையில், தனது சகோதரரின் குடும்பத்தைத் தங்கள் பாதுகாப்பில் வைக்க விரும்புவதாகக் கூறியதாகக் கூறப்படுகிறது. "காவேரி மற்றும் இரண்டு குழந்தைகளை -- 13 வயது மகள் மற்றும் ஐந்து வயது மகன் -- சிப்சாகரில் உள்ள லக்வாவில் உள்ள தங்கள் தாயிடம் அழைத்துச் செல்ல நாங்கள் தயாராக இருக்கிறோம் என்று தெரிவித்தார். கச்சாரி மேற்கொண்டு அமைப்பு ரீதியாக வேலை செய்ய விரும்பினால் தாங்கள் எதுவும் சொல்ல முடியாது," என்று அஜய் செய்தியாளர்களிடம் கூறினார்.

மேலும் பார்க்கவும் 

 அசாம் ஐக்கிய விடுதலை முன்னணி

மேற்கோள்கள் 

20-ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
மௌசுமி கந்தாலி

மௌசுமி கந்தாலி (ஆங்கிலம்: Moushumi Kandali; ) இந்தியாவின் அசாமைச் சேர்ந்த எழுத்தாளர், வரலாற்றாசிரியர் மற்றும் மொழிபெயர்ப்பாளர் ஆவார். இவர் 1998-இல் தனது முதல் சிறுகதைத் தொகுப்பான லம்படா நாச்சோர் சேஷோட்சை வெளியிட்டார். இந்நூலுக்கு 2000ஆம் ஆண்டில் முனின் பர்கடாகி விருது வழங்கப்பட்டது. இவர் புனைகதை மற்றும் கலையின் ஆராய்ச்சியாளர் மற்றும் எழுத்தாளர். அசாமில் உள்ள தேஜ்பூர் பல்கலைக்கழகத்தில் கலாச்சார ஆய்வுகள் துறையில் உதவி பேராசிரியராகவும் இவர் பணிபுரிகிறார்.

இளமை 
மௌசுமி கந்தாலி குவகாத்தியில் உள்ள காட்டன் கல்லூரியில் பட்டம் பெற்றார். 1998-இல், கவுஹாத்தி பல்கலைக்கழகத்தில் தங்கப் பதக்கத்துடன் தத்துவத்தில் முதுகலைப் பட்டம் பெற்றார். பின்னர் பரோடாவில் உள்ள எம். எசு. பல்கலைக்கழகத்தில் கலை வரலாறு மற்றும் அழகியல் துறையில் முதுகலைப் பட்டம் பெற்றார். இதே பல்கலைக்கழகத்தில் நுண்கலை துறையில் முனைவர் பட்டமும் பெற்றார்.

தொழில் 
கந்தாலி சால்வடார் டாலியின் டைரி ஆப் எ ஜீனியசை அசாமிய மொழியில் மொழிபெயர்த்தார். மிசிங் நாட்டுப்புறக் கவிதைகளை ஆங்கிலத்திலும் மொழிபெயர்த்துள்ளார். இது 2008-இல் சாகித்திய அகாத்மியால் வெளியிடப்பட்டது. 2022-இல், அவரது கதையின் ஆங்கில மொழிபெயர்ப்பு, தி பிளாக் மேஜிக் வுமன் வெளியிடப்பட்டது.

மேற்கோள்கள் 

வாழும் நபர்கள்
அசாமிய எழுத்தாளர்கள்
இறால் மலாய் கறி

இறால் மலாய் கறி அல்லது மலாய் இறால், என்றும் அழைக்கப்படும் இந்த உணவுப்பொருள், புலி (பாக்தா) மற்றும் சிங்க இறால் (சிங்ரி), தேங்காய் பால் இணைத்து மசாலாப் பொருட்களோடு செய்யப்படும் ஒரு வங்காள சமையல் உணவாகும். வங்காளம் முழுவதும் பிரபலமாக உள்ள இது,  திருமணங்கள் மற்றும் கொண்டாட்டங்களின் போதோ அல்லது அவர்கள் வீட்டிற்கு வரும் சிறப்பு விருந்தினர்களுக்காக சமைக்கப்பட்டு பரிமாறப்படுகிறது, கொல்கத்தாவில் உள்ள ஆங்கிலேயர்களிடையே மிகவும் பிரபலமாக இருந்த இவ்வுணவானது காக்ஸ் பஜாரில் இருந்து இந்தியா முழுவதும் மிகவும் பிரபலமானதாகும்

மேற்கோள்கள் 

இந்திய உணவுகள்
மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம்

மகளிர், குழந்தைகள் மேம்பாடு மற்றும் சமூக நலத்துறை, மேற்கு வங்காளம் என்பது மேற்கு வங்காள அரசின் துறைகளில் ஒன்றாகும். அம்மாநிலத்தின் பெண்கள், குழந்தைகள் மற்றும் சமூக நலன் மேம்பாட்டிற்கும் அதன் திட்டங்களுக்கும் இத்துறையே பொறுப்பாகும்.

பாலினம், வயது, இயலாமை அல்லது சூழ்நிலை ஆகியவற்றின் அடிப்படையில் வரலாற்று ரீதியாக ஒடுக்கப்பட்ட, புறக்கணிக்கப்பட்ட அல்லது வளர்ச்சியிலிருந்து விலக்கப்பட்ட மக்களை பாதுகாத்தல், சமத்துவம் மற்றும் உள்ளடக்குதல் ஆகியவற்றை நோக்கமாகக்கொண்டு இத்துறை இயங்குகிறது.

அமைச்சர்கள் பட்டியல் 

 சபித்ரி மித்ரா
 சசி பஞ்சா

அறிமுகம் 
மேற்கு வங்காள மாநிலத்தில் நிலவும் வறுமையை எதிர்த்துப் போராடுவதற்கும், அம்மாநிலத்தில் நிலையான மற்றும் சமமான வளர்ச்சியை ஊக்குவிப்பதற்கும் மேற்கு வங்காள அரசாங்கத்தின் பரந்த மூலோபாயத்தில் இந்த பெண்கள் மேம்பாடு மற்றும் சமூக நலன் மற்றும் குழந்தைகள் மேம்பாட்டுத் துறை முக்கிய பங்கு வகிக்கிறது. வறுமை, கல்வியறிவின்மை மற்றும் வளங்களுக்கான சமமற்ற அணுகல் ஆகியவை அம்மாநிலத்தில் நிலவிவரும் தற்கால பிரச்சனைகளாகும். விளிம்பு நிலையில் உள்ளவர்களுக்கு - குழந்தைகள் மற்றும் மிகவும் வயதானவர்கள், சமூகம் அல்லது குடும்ப ஆதரவு இல்லாமல் சமூகத்தின் விளிம்புகளில் வாழ வேண்டிய கட்டாயத்தில் உள்ள பெண்கள், மாற்றுத்திறனாளிகள், திருநங்கைகள், வீடற்ற நபர்கள் மற்றும் போதைப்பொருளுக்கு அடிமையானவர்கள்வர்களுக்கு சமூகப் பாதுகாப்பு மற்றும் பாதுகாப்பை வழங்கவும் இத்துறை உறுதிபூண்டுள்ளது.

துறை கட்டுப்பாடு மற்றும் பிரிவுகள்

இயக்குநரகம் மற்றும் இதர பிரிவுகள் 

 சமூக நல இயக்குநரகம்
 குழந்தைகள் உரிமைகள் மற்றும் கடத்தல் இயக்குநரகம்
 ஒருங்கிணைந்த குழந்தைகள் மேம்பாட்டு சேவைகள் இயக்குநரகம்
 மாற்றுத்திறனாளிகளுக்கான மாநில ஆணையம்
 மாநில குழந்தைகள் உரிமைகள் பாதுகாப்பு ஆணையம்
 மாநில மகளிர் ஆணையம்
 வேக்ரன்சிக்கான கட்டுப்பாட்டாளர் அலுவலகம்
 மேற்கு வங்க சமூக நல வாரியம்
 மேற்கு வங்க திருநங்கைகள் மேம்பாட்டு வாரியம்
 மேற்கு வங்க பெண்கள் மேம்பாட்டு நிறுவனம்
 பெண்களுக்கான மாநில வள மையம்
 மாநில குழந்தைகள் பாதுகாப்பு சங்கம்
 மேற்கு வங்க பணிக்குழு மற்றும் பெண்கள் மற்றும் குழந்தைகளின் RRRI
 கன்யாஸ்ரீ பிரகல்பா

மேற்கோள்கள் 

மேற்கு வங்காள அரசு
கோத்தி (பாலினம்)

இந்திய துணைக்கண்டத்தின் கலாச்சாரத்தில் கோத்தி, என்பவர் ஒரு பாலின உறவுகளில் " பெண்பால் " பாலினத்தை தேர்வு செய்யும் அல்லது விரும்பி ஏற்றுக்கொள்ளும் ஒரு ஆண் அல்லது இளைஞன் ஆவார். இவர்கள் பெரும்பாலும் பாலுறவில் ஊடுருவக் கொடுக்கும் தன்மையுனராக இருப்பார்கள். அதே நேரம் ஊடுருவும் செயல்களைச் செய்யும் சக ஆண் பங்காளிகள் பந்தி என்றும் அழைக்கப்படுகிறார்கள்.    

கோத்தி என்ற வார்த்தையின் தோற்றம் தெளிவாக ஆவணங்களிலோ குறிப்புகளிலோ காணப்படவில்லை. இதன் உண்மையான பொருள் "ஃபாக்(fag)" அல்லது "சிஸ்ஸி(sissy)" போன்ற ஒரு அவதூறுத்தன்மையாகும். இதற்கு இணையாக துரானி ( கொல்கத்தா), மேனகா ( கொச்சி), மேடி ( நேபாளம் ) மற்றும் ஜெனானா ( பாகிஸ்தான் ) ஆகியவை அந்தந்த பகுதிகளில் பயன்படுத்தப்ப்டுகிறது. 

கோத்திகள், ஹிஜ்ராக்களிடமிருந்து முற்றிலும் வேறுபடுகிறார்கள், கோத்தீக்கள் ஹிஜ்ராக்கள்போன்று திட்டக் குமுகமாக வாழமாட்டார்கள். மேலும், எல்லா கோத்திகளும் ஹிஜ்ராவாக மாறுவதற்கான துவக்க சடங்குகள் அல்லது உடல் மாற்ற நடவடிக்கைகளுக்கு உட்படுத்தப்படுவதில்லை. அவர்கள் ஹிஜ்ராவைப் போலவே இருக்கிறார்கள், ஏனெனில் அவர்கள் மனதளவில் மட்டுமே பெண்தன்மையை உணர்ந்து, தங்களது தற் பாலின காதலருடன் தற்பால்சேர்க்கை உடலுறவில் பெண்ணியப் பாத்திரத்தை மட்டுமே விரும்புவார்கள் மாறாக பெண்ணியத் தன்மையை வெளிப்புற அடையாளங்களில் காட்டிக்கொள்ள விரும்புவதில்லை. ஆனால் சிலசமயங்களில் அவர்கள் ஆண் விபச்சாரத்தின் மூலம் சக தன்மையுள்ள ஆண்களுக்கு அல்லது இருபால் விரும்பும் ஆண்களுக்கு பாலியல் உதவி செய்யலாம். 

கோத்தி என்ற சொல் இந்தியாவில் உள்ள ஆண்களுக்கு அவர்களின் மூன்றாம் பாலினத்திற்கு இணங்கிய அல்லது தொடர்புடைய அனைத்தையும் உள்ளடக்கிய சொல் என்றே பிற ஆதாரங்களும் கூறுகின்றன. எனவே கோத்தி என்ற சொல்லில் ஹிஜ்ராவின் அடையாளமும் அடங்கும்.

மேலும் பார்க்கவும் 
 தமிழ் பாலியல் சிறுபான்மையினர்

மேற்கோள்கள் 

இந்தியப் பண்பாடு
பாலினம்
ந.ந.ஈ.தி
மத வழிபாட்டுத் தலங்களுக்கு வருகைகள் குறித்த இருதரப்பு நெறிமுறை,1974

மத வழிபாட்டுத் தலங்களுக்கு வருகைகள் குறித்த இருதரப்பு நெறிமுறை,1974 என்பது இந்தியாவுக்கும் பாக்கித்தானுக்கும் இடையிலான பரஸ்பரம் ஒப்புக் கொள்ளப்பட்ட மத வழிபாட்டுத் தலங்களுக்கு வருகைகள் குறித்த இருதரப்பு ஒப்பந்தமாகும், 

இந்திய மற்றும் பாகிஸ்தானிய குடிமக்கள் இவ்விரு நாடுகளிலும் உள்ள பொதுவான, ஒப்புக்கொள்ளப்பட்ட மத வழிபாட்டுத் தலங்களுக்கு அந்தந்த மத பக்தர்கள் எளிதாக சிக்கலின்றி செல்ல உதவுகிறது.    நவம்பர் 2018 நிலவரப்படி, பாகிஸ்தானில் பதினைந்து இடங்களும் இந்தியாவில் ஐந்து இடங்களும் இந்த நெறிமுறையின் கீழ் இணைக்கப்பட்டுள்ளன.

பந்த்-மிர்சா ஒப்பந்தம்  என்றழக்கப்படும் இதன்படி, ஒப்புக் கொள்ளப்பட்ட வழிபாட்டுத் தலங்களின் பட்டியலில் உள்ள வழிபாட்டுத் தலங்கள் முறையாக பராமரிக்கப்படுவதையும், அவற்றின் புனிதத்தன்மை பாதுகாக்கப்படுவதையும் உறுதி செய்ய அனைத்து முயற்சிகளையும் மேற்கொள்வது அந்தந்த நாடுகளின் கடமையாகும்.

மத வழிபாட்டுத் தலங்ககளின் பட்டியல் 
இந்த நெறிமுறையின் கீழ் ஒப்புக்கொள்ளப்பட்ட மத வழிபாட்டுத் தலங்களின் பட்டியல்:

இந்தியா 

 அஜ்மீர் ஷெரீப் தர்கா, ராஜஸ்தானின் அஜ்மீரில் உள்ள சூஃபி துறவி மொய்னுதீன் சிஷ்டிக்கு அர்ப்பணிக்கப்பட்டுள்ளது.
 டெல்லியில் உள்ள நிஜாமுதீன் தர்கா, சூஃபி துறவி நிஜாமுதீன் அவுலியாவுக்கு அர்ப்பணிக்கப்பட்டுள்ளது.
 அமீர் குஸ்ரோ, டெல்லியில் சூஃபி இசைக்கலைஞர் அமீர் குஸ்ரோவுக்கு அர்ப்பணிக்கப்பட்டது
 சிர்ஹிந்த் ஷெரீப், முஜாதித் அல்ஃப் சானி சிர்ஹிந்த், பஞ்சாப், இந்தியா
 ஹரித்வாருக்கு அருகில் உள்ள சூஃபி துறவி அலாவுதீன் அலி அகமது சபீருக்கு அர்ப்பணிக்கப்பட்ட கல்யார் ஷெரீப்

பாகிஸ்தான் 

 ஹயாத் பிடாஃபி, கோட்கியில் ஷதானி தர்பார்
 லாகூரில் உள்ள கடாஸ்ராஜ் தாம்
 நங்கனா சாஹிப்பின் குருத்வாராக்கள்
 குருத்வாரா பஞ்ச சாஹிப், ஹசன் அப்தால்
 ரஞ்சித் சிங்கின் சமாதி, லாகூர்
 குருத்வாரா தேரா சாஹிப், லாகூர்
 குருத்வாரா ஜனம் ஆஸ்தான், நங்கனா சாஹிப்
 குருத்வாரா திவான் கானா, லாகூர்
 குருத்வாரா ஷாஹீத் கஞ்ச், சிங்கானியன், லாகூர்
 குருத்வாரா பாய் தாரா சிங், லாகூர்
 ஆறாவது குருவின் குருத்வாரா, மொசாங், லாகூர்
 குரு ராம் தாஸ் பிறந்த இடம், லாகூர்
 குருத்வாரா செவீன் பாட்ஷாஹி, மொசாங், லாகூர்
 டேட்டா கஞ்ச் பக்ஷ் ஆலயம், லாகூர்
 மிர்பூர் மாதெலோ, சிந்து

மேற்கோள்கள் 

இந்தியாவில் சமயம்
பாக்கித்தானில் சமயம்
சோமலம்மா

சோமனாலம்மா மற்றும் சோமநாயகி அம்மா என்றும் அழைக்கப்படும் சோமலம்மா, என்பவர், சோமபானத்தை பாதுகாத்து, அதன் மூலம் தனது பக்தர்களின் உடல்நலம் மற்றும் மனநலனை அருளும் ஒரு இந்து சமய பெண் தெய்வமாகும்.

சோம பானம் 
இந்து தொன்மவியலின் அடிப்படையில் சோம பானம் (சமஸ்கிருதம்: सोम, சோமா) என்பது இந்தோ-ஈரானிய மக்கள்(ஆரியர்கள்) அருந்தும் பானமாகும். மயக்கம் தரும் பானங்களில் வேதகால மக்களிடையே மிக விரிவாக பரவி இருந்தது.

ஹோமா ( அவெஸ்தான் , ப்ரோட்டோ-இந்தோ-ஈரானிய மூலமான சௌமா- விலிருந்து) எனப்படும் இவை, ஆரம்பகால இந்தோ-ஈரானிய மக்களுக்கும், பிற்கால வேத மற்றும் பெரிய பாரசீக கலாச்சாரங்களுக்கும் பொதுவான முக்கியமான சடங்குகளில் பயன்படுத்தப்படும் பானமாகும். ரிக்வேதத்தில் இப்பானத்தை பற்றியும் அதன் ஆற்றல்மிக்க குணங்களைப் புகழ்ந்தும் பல பாடல்கள் அடிக்கடி குறிப்பிடப்படுகிறது, அவெத்தாவில், ஹோமா முழு யாஷ்டையும் அர்ப்பணித்துள்ளது.

வேதங்களில், சோமா புனிதமானது மற்றும் தெய்வீகமாக (தேவ பானமாக ) உருவகப்படுத்தப்படுகிறது. கடவுள், பானம் மற்றும் தாவரம் ஆகியவைகளை குறிக்க ஒரே வார்த்தையை பயன்படுத்தியுள்ளதால் குறைந்தபட்சம் வித்தியாசம் தெளிவற்றதாக இருக்கலாம். 

இந்த அம்சத்தில், சோமா என்பது கிரேக்க அம்ப்ரோசியா (அமிர்தத்திற்கு இணையான) பானத்தைப் போன்றது; அதையே தெய்வங்கள் குடித்து அவர்களை தெய்வமாக்குகிறது. இந்திரனும் அக்னியும் சோமத்தை அதிக அளவில் உட்கொள்வதாக சித்தரிக்கப்படுகிறார்கள். மனிதர்கள் சோமத்தை உட்கொள்வது அவர்களுக்கு தெய்வீக குணங்களை வழங்குவதாக நம்பப்படுகிறது.

கோவில்கள் 
சோமாலம்மா தேவி கோவில்கள் முக்கியமாக ஆந்திரா மற்றும் தெலுங்கானா பகுதியிலும் வாழும் ஒரு தெலுங்கு சாதியினரான கவுட் சமூகங்களால் நிர்வகிக்கப்படுகிறது. ஒவ்வொரு ஆண்டும், ஆந்திரப் பிரதேசத்தில் உள்ள பல்வேறு கோவில்களில் அவளது பக்தர்கள் பலர் கூடுகிறார்கள்.

 சோமலம்மா கோவில், கைகலபாடு, காக்கிநாடா
 சோமாலம்மா கோவில் ராஜமுந்திரி-533103
 சோமலம்மா கோவில் ஜங்காரெட்டி குடம், மேற்கு கோதாவரி
 சோமாஜிகுடா, ஹைதராபாத்
 சோமரம், சோமாவரம், வாரங்கல்
 சோமரம், சோமாவரம், நல்கொண்டா
 சோமராஜபுரம், கொத்தூர், ஸ்ரீகாகுளம்
 சோமாவரம், சத்திரிய மண்டலம், கிருஷ்ணா டி.டி
 சோமாவரம் நந்திகம மண்டலம்
 சோமவாரப்பாடு, பெடபருப்புடி மண்டலம்
 சோமசுந்தரபாலம், தெனாலி, குண்டூர் டி.டி
 சோமாவரம், வைரா மண்டலம், கம்மம்
 சோமரம், சைதாப்பூர் மண்டல், கரீம் நகர்
 சோமன்பள்ளே, ஜகித்யால் மண்டல்
 சோமரம் தித்வாய், நிஜாமாபாத் டிடி
 சோமபுரம், கடிவேமுலா, கர்னூல்
 சோமலாவண்டலப்பள்ளி, தலுபுலா, அனந்தபூர்
 சோமலாபுரம், திரேஹால்
 சோமகட்ட, சிலமட்டு
 சோமபுரம், பெத்தூர், சித்தூர்
 சோமநாதபுரம், பெனுமூர் மண்டலம்
 சோமலகத்தா கிராமம், மதனப்பள்ளி மண்டலம்
 சோமராஜுலபள்ளே, கேவிபள்ளே மண்டல்

மேலும் பார்க்கவும் 

 ரேணுகா

குறிப்புகள் 

இந்து பெண் தெய்வங்கள்
இந்து தொன்மவியல்
சுரிதார்

சுரிதார் அல்லது சுரிதார் பைஜாமாக்கள்,என்பது இந்திய துணைக்கண்டத்தில் ஆண்கள் மற்றும் பெண்கள் இருவரும் அணியும் இறுக்கமான கால்சட்டைகள் ஆகும்.

அமைப்பு 
பொதுவாக இவை சல்வாரின் மறுவரையரை செய்யப்பட்ட ஆடை என கருதலாம். ஏனெனில் சல்வார்கள் மேலே அகலமாகவும் கணுக்கால் குறுகலாகவும் வெட்டப்பட்டு தைக்கப்படுகின்றன. ஆனால் சுரிதார்கள் சுருக்கங்களோடு "பயாஸ்-கட்" எனப்படும் துணியின் சார்பு அல்லது மூலைவிட்ட திசையில் அதிக நீட்சியைப் பயன்படுத்தி தைக்கப்படுவதால் கால்களின் வரையறைகள் வெளிப்பட்டு காணப்படும். எனவே உடலோடு இவை ஒட்டி இருக்கும். காலை விட நீளமானவையாகவும் சில சமயங்களில் கணுக்காலில் இறுக்கமாக பொருத்தப்பட்ட பொத்தான் கொண்ட சுற்றுப்பட்டையுடன் முடிக்கின்றன.

அதிகப்படியான நீளம் மடிப்புகளாக விழுந்து, கணுக்காலில் தங்கியிருக்கும் வளையல்களைப் போல் தோன்றும் (எனவே 'சுரிதார்'; 'சூரி': வளையல், 'டார்': போன்றது). இதை அணிந்திருப்பவர் உட்கார்ந்திருக்கும் போது, இவ்வாறு அதிகப்படியான துணி வைத்து தைத்திருப்பதால், "எளிதாக" கால்களை வளைத்து வசதியாக உட்கார வைக்கிறது.

வரலாறு 

சுரிதார் என்ற வார்த்தை இந்தியில் இருந்து வந்தது மற்றும் 20 ஆம் நூற்றாண்டில் தான் ஆங்கிலத்தில் வந்துள்ளது. முன்னதாக, இந்தியாவில் அணியும் இறுக்கமான சுரிதார் போன்ற கால்சட்டைகளை ஆங்கிலேயர்கள் மொகுல் ப்ரீச்கள், நீண்ட காற்சட்டை அல்லது கொசு காற்சட்டை என்று குறிப்பிட்டுள்ளனர்.

சுரிதார்களை பொதுவாக பெண்கள் கமீஸ் (மேலாடை) அல்லது ஆண்கள் குர்தா (தளர்வான மேல் சட்டை) சேர்த்தே அணிவார்கள், அல்லது ரவிக்கை மற்றும் பாவாடை இணைந்தும் அணியலாம்.

படத்தொகுப்பு

மேலும் பார்க்க
 சல்வார் கமீஸ்

மேற்கோள்கள் 

பாக்கித்தானி உடைகள்
இந்திய உடைகள்
சீத்தல் சாத்தே

சீத்தல் சாத்தே மகாராட்டிராவின் புனேவைச் சேர்ந்த ஒரு நாட்டுப்புற பாடகரும், கவிஞரும் மற்றும் தலித் உரிமை ஆர்வலரும் ஆவார். 2002 ஆம் ஆண்டின் குசராத்து கோத்ரா கலவரத்திற்குப் பிறகு வகுப்புவாத நல்லிணக்கத்தை பரப்புவதற்காக புனேவில் உருவாக்கப்பட்ட கபீர் கலா மஞ்ச் என்ற அரசியல்-கலாச்சார குழுவின் முன்னணி பாடகர்களில் ஒருவராக இருந்து சாதி, பெண்கள், தலித்துகள், சாமியார்கள் உள்ளிட்ட பல்வேறு பிரச்சினைகளைப் பற்றியும், அரசாங்கம், கார்ப்பரேட்டுகளின் பேராசை, நம் சமூகத்தின் பார்ப்பனிய சார்பு ஆகியவற்றைக் கடுமையாகச் சாடியும் பாடல்களைப் பாடி மக்கள் மத்தியில் பரப்புரை செய்துள்ளார்.

ஆவணப்படம்
2007 ஆம் ஆண்டு ஆவணப்படத் தயாரிப்பாளர் ஆனந்த் பட்வர்தன், கபீர் கலா மஞ்ச் நிகழ்ச்சிகளை படமாக்கி, 1997 ஆம் ஆண்டில் மும்பையின் ரமாபாய் நகரில் நடந்த காவல் கொலைகளிலிருந்து உருவான சாதி பதட்டங்கள் மற்றும் வன்முறைகள் பற்றிய திரைப்படமான ஜெய் பீம் காம்ரேட் என்ற ஆவணப்படத்திற்கான காட்சிகளை சேகரிக்கும் போது சாத்தேவை விரிவாக பேட்டி கண்டு, ஜெய் பீம் காம்ரேட் என்பதை இறுதியாக வெளியிடப்பட்டார். 2011ஆம் ஆண்டில், பட்வர்தனின் கூற்றுப்படி, "சீத்தலைப் போன்றவர்கள் மீண்டும் பொதுவெளியில் வந்து தாங்கள் எந்தத் தவறும் செய்யவில்லை என்பதை நிரூபிக்க முடியும், சக்தியற்றவர்களுக்காகப் பேசுவதைத் தவிர வேறு எதுவும் இல்லை" என்றார். இந்தியாவைச் சுற்றியுள்ள கல்லூரிகள் மற்றும் பல்கலைக்கழகங்களில் திரையிடப்பட்ட இந்தப் படம், சாத்தேவின் இசையையும் செய்தியையும் மகாராட்டிராவுக்கு வெளியே பார்வையாளர்களுக்கு அறிமுகப்படுத்தியது.

வழக்கு
சாத்தே மீது சட்டவிரோத நடவடிக்கைகள் (தடுப்பு) சட்டத்தின் கீழ் மகாராஷ்டிரா பயங்கரவாத எதிர்ப்புப் படையால் மே 2011 இல் வழக்கு பதிவு செய்யப்பட்டது.அதிலிருந்து தேடப்பட்டு வந்த குற்றவாளியாக இருந்த சீத்தல் சாத்தே மற்றும் அவரது கணவர் சச்சின் மாலி இருவரும்  ஏப்ரல் 2, 2013 அன்று மும்பையில் உள்ள விதான் பவனுக்கு வெளியே தலித் தலைவர் பிரகாஷ் அம்பேத்கர் மற்றும் பிறர் முன்னிலையில் "சத்தியாகிரகம்" நடத்தி சரணடைந்துள்ளனர்.கைது செய்யப்பட்ட நேரத்தில் எட்டு மாத கர்ப்பிணியாக இருந்த அவருக்கு, 29 ஜனவரி 2013 அன்று மும்பை உயர் நீதிமன்றத்தால் ஜாமீன் வழங்கப்பட்டுள்ளது.

நவ்யன்
புரட்சிகர பாடல்களால் புகழ்பெற்ற இந்த பாடல் கலைஞர் தம்பதியர்  2017 ஆம் ஆண்டில் கிட்டத்தட்ட 45 மாதங்கள் சிறையில் கழித்த பின்னர்  "கருத்தியல் வேறுபாடுகள்" காரணமாக கபீர் கலா மஞ்ச் குழுவுடனான 15 ஆண்டுகால தொடர்பை முறித்துக் கொண்டுள்ளனர். இந்த தம்பதியினர் தற்போது நவ்யன் என்ற கலாச்சார குழுவை உருவாக்கி அதன்வழியே பல்வேறு இடங்களில் நிகழ்ச்சிகளை நடத்தி வருகிறார்.

தனிப்பட்ட வாழ்க்கை
கபீர் கலா மஞ்ச் குழுவில் இருக்கும்போதே, அவருடன் பணியாற்றிய சக கலைஞ்கரான சச்சின் மாலியை திருமணம் செய்துள்ளார். இத்தம்பதியினருக்கு அபாங் என்ற ஒரு மகன் இருக்கிறான். (17 ஆம் நூற்றாண்டின் துக்காராம் பிரபலப்படுத்திய அபாங் கவிதை வடிவத்தின் நினைவாக இப்பெயரிடப்பட்டுள்ளது). 

பெண் கலைஞர்கள்
இந்தியப் பெண் கவிஞர்கள்
மிருணாள் குல்கர்னி

மிருணாள் தியோ-குல்கர்னி (Mrinal Deo-Kulkarni) என்பவர் ஓர் இந்திய நடிகை மற்றும் இயக்குநராவார். இவர் பல திரைப்படங்கள் மற்றும் தொலைக்காட்சி நிகழ்ச்சிகளில் பணிபுரிந்ததற்காக அறியப்படுகிறார். தூர்தர்ஷனில் மீராபாய் பாத்திரத்தில் நடித்ததற்காகவும், ஸ்டார் பிளசின் சன் பாரியில் தேவதையாக நடித்ததற்காக இவர் மிகவும் பிரபலமானவர்.

இவர் மராத்திய மொழி மற்றும் இந்தி தொலைக்காட்சி தொடர்கள், திரைப்படங்கள் போன்றவற்றில் நடித்துள்ளார்.

ஆரம்ப வாழ்க்கை, குடும்பம் மற்றும் கல்வி 
இவர் புனேயில் ஒரு மராத்தி கொங்கனஸ்த பிராமண குடும்பத்தில் பிறந்தார். இவரது பெற்றோர் டாக்டர் விஜய் தியோ மற்றும் டாக்டர் வீணா டியோ ஆவர். இவர் புனே பல்கலைக்கழகத்தில் மொழியியலில் முதுகலைப் பட்டம் பெற்றார். இவருக்கு மதுரா என்ற சகோதரி உள்ளார். நோய்வாய் பட்ட இவரது தந்தை 2019 ஏப்ரல் 11 அன்று இறந்தார்.

இவர் 1990 இல் தனது குழந்தை பருவ நண்பரான ருசிர் குல்கர்னியை மணந்தார். இவர்களுக்கு விராஜாஸ் என்ற மகன் உள்ளார். விராஜாஸ்  மராத்தி திரையுலகில் பணியாற்றி வருகிறார்.

நடிப்பு வாழ்க்கை 
மராத்தி தொலைக்காட்சித் தொடரான ஸ்வாமியில் பேஷ்வா மாதவராவின் மனைவி ரமாபாய் பேஷாவே வேடத்தில் நடித்ததன் மூலம் மிருணாள் தன் 16 வயதில் நடிப்புத் துறையில் அறிமுகமானார். இது இவருக்கு புகழைப் பெற்றுக் கொடுத்தது. இந்தத் தொடரில் மாதவராவ் வேடத்தில் ரவீந்திர மங்கனி நடித்திருந்தார்.

இவர் நடிப்பில் பெரிதாக அக்கறை காட்டாமல், மெய்யியலில் முனைவர் பட்டத்தை முடிக்க விரும்பினார். ஆனால் இவருக்கு வாய்ப்புகள் வந்து கொண்டே இருந்தன, இறுதியாக இவர் 1994 இல் நடிப்பில் ஈடுபட முடிவு செய்தார். ஸ்ரீகாந்த் ( சரத்சந்திர சாட்டர்ஜியின் புதினங்களில் ஒன்றை அடிப்படையாகக் கொண்ட தொலைக்காட்சித் தொடர்), தி கிரேட் மராத்தா, திரௌபதி, ஹஸ்ரடீன், மீராபாய், டீச்சர், கேல், ஸ்பர்ஷ், சோன்பாரி   உட்பட பல வெற்றிகரமான பாத்திரங்களைப் பெற்று இவர் நடிப்பைத் தொடர்ந்தார். ஆல்பா மராத்தி தொலைக்காட்சி அலைவரிசையில்  அவந்திகா என்ற தொடரில் இவரது பாத்திரம் பெரும் வரவேற்பைப் பெற்றது. மீராபாய், திரௌபதி, அகில்யா பாய் ஒல்கர், ரமாபாய், ஜிஜாபாய் போன்ற பல வரலாற்றுப் பாத்திரங்களில் நடித்ததற்காக மிருணாள் பிரபலமானவர்.  இவர் இதுவரை 22 இந்தி தொலைக்காட்சி நிகழ்ச்சிகளை செய்துள்ளார். இவர்  இயக்கத்தில் கவனம் செலுத்த தொலைக்காட்சித் தொடர்களில் நடிப்பதை நிறுத்தினார்.

இவர் சில விளம்பரங்களிலும் நடித்துள்ளார்.

மிருணாள் குல்கர்னி மராத்தி மற்றும் பாலிவுட் படங்களில் நடித்துள்ளார்.

இயக்கம் 
பிரேம் மஞ்சே... பிரேம் மஞ்சே.... பிரேம் அஸ்டா என்ற மராத்தி திரைப்படத்தின் மூலம் இயக்குநராக அறிமுகமானார் மிருணாள் குல்கர்னி. படத்தை இயக்கியது மட்டமல்லாமல் படத்திற்கான கதையையும் மிருணால் குல்கர்னி எழுதினார். அதன் பிறகு மராத்தி வரலாற்று நாடகப் படமான ராம மாதவ் படத்தையும் இயக்கினார்.

எழுதி இயக்கிய திரைப்படங்கள் 

 ராமா மாதவ் - 2014
 பிரேம் ம்ஹஞ்சே பிரேம் ம்ஹஞ்சே பிரேம் அஸ்டா - 2013
 டிஐ அண்ட் டிஐ - 2019

தொலைக்காட்சி விளம்பரம் 

 பிரபலமான தொலைக்காட்சி விளம்பரமான விக்கோ மஞ்சள் ஆயுர்வேதி  தோல் குழைமம்

விருதுகளும் பரிந்துரைகளும் 
குல்கர்னி பின்வரும் விருதுகளை வென்றுள்ளார்-

 2001 மராத்தி திரைப்படமான ஜோதிடரில் (2000) நடித்ததற்காக சிறந்த நடிகைக்கான திரை விருது .
 சிறந்த துணை நடிகைக்கான பிலிம்பேர் விருதுகள் மராத்தியில் மூன்று பரிந்துரைகளைப் பெற்றுள்ளார்

மேற்கோள்கள்

வெளி இணைப்புகள் 

 
 

இந்தியப் பெண் திரைப்பட இயக்குநர்கள்
1968 பிறப்புகள்
வாழும் நபர்கள்
சாவித்திரி சிறீதரன்

சாவித்திரி சிறீதரன் (Savithri Sreedharan) என்பவர் ஓர் இந்திய நாடக மற்றும் திரைப்பட நடிகை ஆவார். இவர் நாற்பது ஆண்டுகளுக்கும் மேலாக கோழிக்கோட்டை தளமாகக் கொண்ட பல நாடகக் குழுக்களின் ஒருவராக இருந்து வருகிறார். 2018-இல் சுடானி பிரம் நைஜீரியா திரைப்படத்தில் அறிமுகமானார். இது இவருக்கு 66ஆவது தேசியத் திரைப்பட விருதுகளில் சிறப்பு விருதினைப் பெற்றுத் தந்தது. இவரது மற்ற முக்கிய படங்கள் வைரசு (2019) மற்றும் தாகினி (2018).

தனிப்பட்ட வாழ்க்கை 
மலையாள நாடக உலகில் கடந்த நாற்பது ஆண்டுகளாக நிரந்தரத் தொழில்முறை நாடக நடிகையாக சாவித்திரி உள்ளார். கலிங்கா, சங்கமம், இசுடேஜ் இந்தா, சிரந்தனா திரையரங்குகள் போன்ற கோழிக்கோடு சார்ந்த நாடக அரங்குகளை இவர் சார்ந்துள்ளார்.

திரைப்படவியல் 
 குறிப்பிடப்படாத வரை அனைத்து படங்களும் மலையாள மொழியில் இருக்கும் .
{| class="wikitable sortable"
|+சாவித்திரி சிறீதரன் நடித்த திரைப்படப் பட்டியல்
! scope="col" | ஆண்டு
! scope="col" | தலைப்பு
! scope="col" | கதாபாத்திரம்
! class="unsortable" scope="col" | குறிப்புகள்
|-
| 1991
| கடவு
|
|-
| 2010
| வலியங்கடி
| அந்தர்ஜனம்
|
|-
| 2013
| காலை உணவு
| பழைய ரயில் பயணி
| குறும்படம்
|-
| 2015
| மாம்பழ மக்கள்
| சரோஜினி நாயர்
| குறும்படம்
|-
| 2018
| நைஜீரியாவில் இருந்து சூடானி
| ஜமீலா
|
|-
| 2018
| டாகினி
| உரோசுமேரி
|
|-
| 2019
| மேரா நாம் ஷாஜி
| பங்கஜம்
|
|-
| 2019
| வைரஸ்
| ஜமீலா
|
|-
| 2019
| மொஹபத்தீன் குஞ்சப்துல்லா
| அலிமாவின் பக்கத்து வீட்டுக்காரர்
|
|-
| 2019
| இட்டிமணி: சீனாவில் தயாரிக்கப்பட்டது
| முதியோர் இல்லத்தில் கைதி
|
|-
| 2019
| ஒரு கடத்து கதை
| சுபைதா
|
|-
| 2020
| ஊர்மிளா
| பாட்டி
| இசை தொகுப்பு
|-
| 2021
| ஐஸ் ஒரத்தி
| நளினி
|
|-
| 2022
| பட
| குஞ்சி
|
|-
| 2022
| மடப்பள்ளி யுனைடெட்
| பாட்டி
|
|-
| 2022
| மஹி
|
|
|-
|2022
| பாப்பான்
| சாக்கோவின் தாய்
|
|-
| 2022
| 7 கடல்களுக்கு அப்பால்
| –
|
|-
| 2022
| மெய் ஹூம் மூசா
| நாராயணி
|
|-
| 2023
| கிறிஸ்டி
| கிறித்துவ அம்மாச்சி
|
|-
| 2024 || வயசேத்ரயாயி முப்பாத்தி..!! 
|
| 
|}

 நாடகங்கள் 

 ராஜ்யசபா
 இது பூமியானு
 கபர்
 சிருஷ்டி
 தீபசுதம்பம் மகாச்சார்யம்
 இஜ்ஜ் நல்லொரு மனிச்சனகன் நோக்
 பக்கிடா 12
 படநிலம்
 மேடபத்து
 அக்கரபச்சா
 ஆலமரத்தம்
 கருத்த வெல்ல
 நோட்டுகள்
 தாழ்வார
 தத்வமசி
 வாழியம்பலம்
 சனிக்குன்னு குடும்பசமேதம்

 விளம்பரங்கள் 

 இரட்டை குதிரை
 சூரிய ஒளி

 விருதுகள் 

 1977 – சிறந்த நாடகக் கலைஞருக்கான கேரள மாநில விருது
 1993 – சிறந்த நாடகக் கலைஞருக்கான கேரள மாநில விருது
 2009 – நாடகத்திற்கான கேரள சங்கீத நாடக அகாதமி விருது
 2018 – தேசிய திரைப்பட விருது – சிறப்புக் குணச்சித்திர நடிகை: சுடானி பிரம் நைஜீரியா 2018 – சிறந்த குணச்சித்திர நடிகைக்கான கேரள மாநில திரைப்பட விருது : சுடானி பிரம் நைஜீரியா 2018 – சிறந்த துணை நடிகைக்கான ஏசியாநெட் திரைப்பட விருது: சுடானி பிரம் நைஜீரியா 2018 – சிறந்த துணை நடிகைக்கான பிலிம்பேர் விருது – மலையாளம்: சுடானி பிரம் நைஜீரியா''

மேற்கோள்கள்

வெளி இணைப்புகள் 
 
 
 

20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
கேரள நடிகைகள்
வாழும் நபர்கள்
கோடிலிங்கேசுவரர் கோவில்

கோட்டிலிங்கேசுவரர் கோவில் ( Kotilingeshwara Temple ) இந்தியாவின் கர்நாடகா மாநிலம், கோலார் மாவட்டத்திலுள்ள கம்மசந்திரா என்ற கிராமத்தில் உள்ள ஒரு இந்துக் கோயிலாகும். கோயிலின் முதன்மைக் கடவுளாக சிவன் வணங்கப்படுகிறார். இக்கோவிலில் உலகின் மிகப்பெரிய சிவலிங்கம் ஒன்று உள்ளது.

பின்னணி தகவல் 
புராணத்தின் படி, முதலில் நாத்திகராக இருந்து சிவ பக்தராக மாறிய ஒருவரால் இலிங்கங்கள் கோவிலில் வைக்கப்பட்டதாக ஒரு கதை கூறப்படுகிறது. இக்கோவிலின் கதை 2001 இல் வெளியான ஸ்ரீ மஞ்சுநாதா என்ற பெயரில் ஒரு துறவியின் வாழ்க்கை வரலாற்றுத் திரைப்படமாக தயாரிக்கப்பட்டது.

கோயிலின் முக்கிய ஈர்ப்பு 108 அடி (33 மீ) உயரமும், 35 அடி (11 மீ) உயரமும் கொண்ட ஒரு பெரிய நந்தி சிலையாகும். இது 15 ஏக்கர் (61,000 மீ2) பரப்பளவில் லட்சக்கணக்கான சிறிய லிங்கங்களால் சூழப்பட்டுள்ளது. நந்தி சிலை 60 அடி (18 மீ) நீளம், 40 அடி (12 மீ) அகலம் மற்றும் 4 அடி (1.2 மீ) உயரம் கொண்ட மேடையில் நிறுவப்பட்டுள்ளது. பல்வேறு தெய்வங்களுக்கு வளாகத்தில் பதினொரு சிறிய கோயில்கள் கட்டப்பட்டுள்ளன. இலிங்கத்திற்கு அருகிலேயே தண்ணீர்  குளம் ஒன்று அமைக்கப்பட்டுள்ளது. பக்தர்கள் திருமுழுக்கு செய்ய அதனைப் பயன்படுத்துகின்றனர். சிலைகள் 1 அடி (0.30 மீ) மற்றும் 3 அடி (0.91 மீ) உயரத்தில் வேறுபடுகின்றன. கோவிலை ஒட்டி விருந்தினர் இல்லம், திருமண மண்டபம், தியான  மண்டபம் மற்றும் கண்காட்சி மையம் உள்ளது  இக்கோயிலில் ஆசியாவிலேயே மிகப்பெரிய மற்றும் உயரமான இலிங்கம் ஒன்று உள்ளது. இங்குள்ள இலிங்கங்களின் எண்ணிக்கை ~6.5 லட்சம் (அதாவது 1 m² நிலத்தில் 10 லிங்கங்கள், 61,000 m² நிலத்தில் தோராயமாக 6.1 லட்சம் லிங்கங்கள் இருக்க முடியும்) ஒரு கோடி (பத்து மில்லியன்) அல்ல.

கோடிலிங்கேசுவரர் கோவில் பற்றி 
உலகின் மிக உயரமான சிவலிங்கம் கொண்ட இக்கோவிலில் 90+ லட்சம் எண்ணிக்கையில் வெவ்வேறு அளவுகளில் உள்ள சிவலிங்கங்கள் நிறுவப்பட்டுள்ளது. 33 மீ உயரமுள்ள சிவலிங்கம் மற்றும் 11 மீற்றர் உயர நந்தி, காளை ஆகியவை கோயிலின் முக்கிய ஈர்ப்புகளாகும். பல்வேறு அளவுகளில் சிவலிங்கங்களை நன்கொடையாகக் கொடுப்பதற்காக கோயில் திறக்கப்பட்டுள்ளது, அதில் நன்கொடையாளரின் பெயர் பதிக்கப்பட்டுள்ளது. 1980 ஆம் ஆண்டு சாம்பசிவ மூர்த்தி என்பவரால் கோயில் கட்டப்பட்டது. கோலார் மாவட்டத்திலுள்ள  கம்மசநத்ரா என்ற ஒரு சிறிய  கிராமத்தில் அமைந்துள்ள கோவிலுக்கு செல்லும் பாதை எளிதில் அணுகக்கூடியது. தினமும் ஏராளமான பக்தர்கள் வருகை தந்தாலும், மகா சிவராத்திரி அன்று லட்சக்கணக்கான சுற்றுலாப் பயணிகளை ஈர்க்கிறது. சிவராத்திரி என்பது சிவபெருமானுக்கு அர்ப்பணிக்கப்பட்ட ஒரு பண்டிகை மற்றும் பொதுவாக பிப்ரவரி அல்லது மார்ச் மாதங்களில் நிகழ்கிறது. விஷ்ணு, பிரம்மா, மகேசுவரன், அன்னபூரணி, கருமாரி அம்மன், வெங்கடரமணி சுவாமி, பாண்டுரங்க சுவாமி, இராமன், சீதை மற்றும் இலட்சுமணன் , பஞ்சமுக கணபதி, அனுமன் போன்ற பிற தெய்வங்களுக்கு அர்ப்பணிக்கப்பட்ட 11 சிறிய கோவில்களும்  உள்ளன. இதே வளாகத்தில் உள்ள கன்னிகா பரமேசுவரி கோவிலும் அமையப்பெற்றுள்ளது.

கோவில் திறந்திருக்கும் நேரங்கள் 
கோவில் பொதுவாக பெரும்பாலான நாட்களில் காலை 6:00 மணிக்கு திறக்கப்பட்டு இரவு 9:00 மணிக்கு மூடப்படும்

மேற்கோள்கள்

வெளி இணைப்புகள் 

 GeoHack - Kotilingeshwara
 Kotilingeshwara travel guide
 
 

கர்நாடகாவில் உள்ள சிவன் கோயில்கள்
இந்து வட்டாரக் கடவுள்கள்
வேத் ராகி

வேத் ராகி ( Ved Rahi; பிறப்பு 22 மே 1933) ஓர் இந்திய எழுத்தாளர் ஆவார். இவர் பெரும்பாலும் தோக்ரி மொழியில் எழுதுகிறார். 1996 ஆம் ஆண்டு யுடிவி நிறுவனத்தின் கீழ் தூர்தர்ஷனுக்காக மீராபாய் என்ற புராணத் தொடரை இயக்கினார். பல்வேறு பாலிவுட் திரைப்படங்கள் மற்றும் தொலைக்காட்சி தொடர்களின் திரைக்கதை மற்றும் வசனங்களையும் இவர் எழுதியுள்ளார். விநாயக் தாமோதர் சாவர்க்கரின் வாழ்க்கைக் காவியமான வீர் சாவர்க்கர் (2001) என்ற இந்தித் திரைப்படத்தையும் இயக்கியுள்ளார்.

வாழ்க்கை 
வேத் ராகி, சம்முவில் 22 மே 1933 இல் பிறந்தார். இவரது தந்தை, முல்க் ராஜ் சரஃப், 1924 இல் ரன்பீர் என்ற தலைப்பில் சம்மு காசுமீர் மாநிலத்தில் முதல் செய்தித்தாளைத் தொடங்கினார். 1976 ஆம் ஆண்டு இந்திய அரசால் சராஃபுக்கு பத்மசிறீ விருது வழங்கப்பட்டது.

பணிகள் 
வேத் ராகி தோக்ரி மொழியில் பல்வேறு சிறுகதைகளை வெளியிட்டார். மேலும் நரேந்திர கசூரியா மற்றும் மதன் மோகன் சர்மா ஆகியோருடன் இணைந்து நவீன காலத்தின் குறிப்பிடத்தக்க தோக்ரி எழுத்தாளராகக் கருதப்படுகிறார்.  

இவரது புத்தகங்கள் பல்வேறு இந்திய மொழிகளில் மொழிபெயர்க்கப்பட்டுள்ளன. சரிதா சர்மா என்பவரால் எழுதப்பட்ட லால் டெட் (2015) என்ற நூலை சிந்தி மொழியிலும் , அப்துல் கனி பேக் அத்தார் என்பவர் எழுதிய யின் வாப்பா (2010) என்ற நூலை காஷ்மீரி மொழியிலும் ஆலே என்ற பெயரரிலும் மொழிபெயர்த்துள்ளார்.   மொழிபெயர்ப்புக்காக சிந்தி மற்றும் காஷ்மீரி பிரிவுகளில் சாகித்திய அகாதமி விருதினையும்பெற்றார்.

விருதுகள் 

 1983 - ஆலே என்ற சிறுகதைத் தொகுப்பிற்காக தோக்ரி மொழிக்காக சாகித்ய அகாடமி விருது 
 2011 - மகாபண்டிட் ராகுல் சாங்கிரித்யாயன் விருது (2014 இல் வழங்கப்பட்டது) 
 2019 - குசுமகராஜ் ராட்டிரிய சாகித்ய புரஸ்கார்

மேற்கோள்கள்

வெளி இணைப்புகள் 

Short article about Veer Savarkar

இந்தியத் தொலைக்காட்சி இயக்குநர்கள்
வாழும் நபர்கள்
1933 பிறப்புகள்
நெப்டியூனியம்(III) புரோமைடு

நெப்டியூனியம்(III) புரோமைடு (Neptunium(III) bromide) என்பது NpBr3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியத்தின் புரோமைடு உப்பாக இது கருதப்படுகிறது.

தயாரிப்பு
நெப்டியூனியம்(IV) ஆக்சைடுடன் அலுமினியம் புரோமைடை சேர்த்து வினைபுரியச் செய்தால் நெப்டியூனியம்(III) புரோமைடு உருவாகும்.:

6 NpO2 + 8 AlBr3 → 6 NpBr3 + 4 Al2O3 + 3 Br2

பண்புகள்
நெப்டியூனியம்(III) புரோமைடு ஒரு பச்சை நிறத்திண்மப் பொருளாகும். இது இரண்டு வகையான படிக கட்டமைப்புகளில் படிகமாகிறது:

 α-NpBr3 என்பது அறுகோண வடிவ படிகமாகும்.  a = 791.7 பைக்கோமீட்டர் மற்றும் c = 438.2 பைக்கோமீட்டர் என்ற அணிக்கோவை அளவுருக்களையும், யுரேனியம் முக்குளோரைடு போன்ற அமைப்பையும் கொண்டுள்ளது. 
 β-NpBr3 என்பது  a = 411 பைக்கோமீட்டர், b = 1265 பைக்கோமீட்டர் மற்றும் c = 915 பைக்கோமீட்டர் என்ற அணிக்கோவை அளவுருக்களையும் செஞ்சாய்சதுர கட்டமைப்பையும் கொண்டிருக்கும்.  புளுட்டோனியம் முதல் கலிபோர்னியம் வரையிலான புரோமைடுகளின் அதே அமைப்பைக் கொண்டுள்ளது.

நெப்டியூனியம்(III) புரோமைடு ஒரு பச்சை நிற அறுநீரேற்றையும் கொண்டுள்ளது. இது மோனோகிளினிக்கு எனப்படும் ஒற்றைச்சரிவச்சு கட்டமைப்பில் இருக்கிறது.

வினைகள்
425 பாகை செல்சியசு வெப்பநிலையில், நெப்டியூனியம்(III) புரோமைடு மேலும் புரோமினுடன் சேர்ந்து புரோமினேற்ற வினை மூலம் நெப்டியூனியம்(IV) புரோமைடை உருவாக்கும்.

2 NpBr3 + Br2 → 2 NpBr4

மேற்கோள்கள்

நெப்டியூனியம்(III) சேர்மங்கள்
புரோமைடுகள்
ஜாகனவி பருவா

ஜாகனவி பருவா (Jahnavi Barua) அசாமைச் சேர்ந்த இந்திய எழுத்தாளர் ஆவார். இவர் கிளர்ச்சியைப் பின்னணியாகக் கொண்டு அசாம் மொழியில் எழுதப்பட்ட சிறுகதைத் தொகுப்பான 'நெக்ஸ்ட் டோர்' ஆசிரியர் ஆவார். இந்தத் தொகுப்பு விமர்சன ரீதியாகப் பாராட்டப்பட்டது. பருவா பெங்களூரில் வசித்துவருகின்றார். குவகாத்தி மருத்துவக் கல்லூரியில் எம்பிபிஎஸ் படித்தார். இருப்பினும் மருத்துவர் தொழிலை இவர் தொடரவில்லை. ஐக்கிய இராச்சியத்தில் படைப்பு எழுத்து குறித்து கற்றுள்ளார்.

ஒரு மறுபிறப்பு என்பது தாய்க்கும் குழந்தைக்கும் இடையிலான தனித்துவமான பிணைப்பைப் பற்றியது. பெற்றோரைப் பற்றியது அல்ல. கருவில் இருக்கும் குழந்தையைத் தாய் சுமக்கும் குறிப்பிட்ட காலகட்டம் குறித்து இவரது இலக்கியப் படைப்பில் அழகாக வெளிப்படுகிறது.

அண்டர்டோ என்பது இடம்பெயர்வு, நாடுகடத்தல் மற்றும் தனிமை பற்றிய ஒரு நாவல். தொற்றுநோய்க்குப் பிந்தைய உலகில் நாம் போராடுகிறோம் என்பது குறித்து இயற்றப்பட்டுள்ளது.

நூல் பட்டியல் 

 நெக்ஸ்ட் டோர் (பெங்குயின் இந்தியா, 2008)
 மறுபிறப்பு (பெங்குயின் இந்தியா, 2010)
 அண்டர்டோவ் (பெங்குயின் இந்தியா, 2020)

விருதுகள் 
 2020 இலக்கியத்திற்கான ஜே. சி. பி. பரிசு. பரிந்துரை
 2012 பொதுநலவாயப் புத்தகப் பரிசு. பரிந்துரை
 2011 மான் ஆசிய இலக்கியப் பரிசு. பரிந்துரை
 2009 பிராங்க் ஓ'கானர-பன்னாட்டு சிறுகதை விருது. பரிந்துரை
 2006 யுனிசுன் வெளியீட்டாளர்கள் நடத்திய சிறுகதைப் போட்டி (இரண்டாம் பரிசு, குழந்தைகள் புனைகதை வகை) 
 2005 யுனிசன் வெளியீட்டாளர்கள் நடத்திய சிறுகதைப் போட்டி.- பரிந்துரை
 சார்லஸ் வாலஸ் இந்தியா அறக்கட்டளை நிதியுதவி, படைப்பிலக்கியம்

மேற்கோள்கள்

வெளி இணைப்புகள் 

 சுயவிவரம், tribuneindia.com; அணுகப்பட்டது 6 ஏப்ரல் 2015.
 பெங்குயின் இந்தியாவில் ஜாஹ்னவி பருவா

இந்திய எழுத்தாளர்கள்
21 ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
நெப்டியூனியம்(III) அயோடைடு

நெப்டியூனியம்(III) அயோடைடு (Neptunium(III) iodide) என்பது NpI3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியத்தின் அயோடைடு உப்பாக இது கருதப்படுகிறது.

தயாரிப்பு
நெப்டியூனியம்(IV) ஆக்சைடுடன் அலுமினியம் அயோடைடைச்  சேர்த்து வினைபுரியச் செய்தால் நெப்டியூனியம்(III) அயோடைடு உருவாகும்:

6 NpO2 + 8 AlI3 → 6 NpI3 + 4 Al2O3 + 3 I2

பண்புகள்
நெப்டியூனியம்(III) அயோடைடு 767 பாகை செல்சியசு வெப்பநிலையில் உருகும். நீருறிஞ்சும் தன்மை கொண்ட பழுப்பு நிற  திடப்பொருளாகும். இது செஞ்சாய்சதுர கட்டமைப்பில் புளுட்டோனியம்(III) புரோமைடு கட்டமைப்பில் உள்ளது. Ccmm (எண். 63) என்ற இடக்குழுவும் a = 430 பைக்கோமீட்டர், b = 1403பைக்கோமீட்டர் மற்றும் c = 995 பைக்கோமீட்டர் என்ற அணிக்கோவை அளவுருக்களையும் கொண்டுள்ளது.

மேற்கோள்கள்

நெப்டியூனியம்(III) சேர்மங்கள்
அயோடைடுகள்
எர்னெசுட் மாக்

எர்னெசுட் உவால்டுபிரீடு யோசப் வென்செல் மாக் (Ernst Waldfried Josef Wenzel Mach, 18 பெப்ரவரி 1838 – 19 பெப்ரவரி 1916) என்பவர் ஓர் ஆத்திரிய/செக் இயற்பியலறிஞரும், மெய்யியலாளரும் ஆவார். இவர் இயற்பியலில் அதிர்வலைகளின் பங்களிப்புக்காக அறியப்படுகிறார். ஒரு ஓட்டம் அல்லது பொருளின் வேகம் மற்றும் ஒலியின் விகிதம் அவரது நினைவாக மாக் எண் என்று அழைக்கப்படுகிறது. ஒலியின் விரைவுக்கும் பொருளின் வேகத்துக்குமான விகிதம் இவரது நினைவாக மாக் எண் என அழைக்கப்படுகிறது. அறிவியலின் மெய்யியலாளராக, இவர் தருக்க நேர்மறைவாதத்திலும், அமெரிக்க நடைமுறைவாதத்திலும் பெரும் தாக்கத்தை ஏற்படுத்தினார். நியூட்டனின் இடம்-நேரம் பற்றிய கோட்பாடுகளை விமர்சித்ததன் மூலம், இவர் ஐன்சுடைனின் சார்புக் கோட்பாட்டை முன்னறிவித்தார்.

மாக் நினைவாகப் பெயர்கள்
மாக்கின் நினைவாக இவரது பெயர் பின்வருவனவற்றிற்கு வழங்கப்பட்டது:
 3949 மாக், சிறுகோள்
 மாக், நிலவில் உள்ள ஒரு குழி
 மாக் பட்டைகள், ஒரு ஒளியியல் மாயை
 மாக் வைரங்கள், சூப்பர்சோனிக் புகைபோக்கிகளில் காணப்படுகிறது
 மாக் ஐந்து (Mach Five), விரைவுப் பந்தயத் தானுந்து
 மாக் எண், ஒலியின் வேகத்துடன் தொடர்புடைய வேகத்திற்கான அலகு

மேற்கோள்கள்

வெளி இணைப்புகள் 

 Ernst Mach bibliography of all of his papers and books from 1860 to 1916, compiled by Vienna lecturer Dr. Peter Mahr in 2016
 Various Ernst Mach links, compiled by Greg C Elvers
 Klaus Hentschel: Mach, Ernst, in: Neue Deutsche Biographie 15 (1987), pp. 605–609.
 
 
 
 Short biography and bibliography in the Virtual Laboratory of the Max Planck Institute for the History of Science
 Ernst Mach: The Analysis of Sensations (1897) [translation of Beiträge zur Analyse der Empfindungen (1886)]
 
 "The critical positivism of Mach and Avenarius": entry in the பிரித்தானிக்கா கலைக்களஞ்சியம்

1838 பிறப்புகள்
1916 இறப்புகள்
ஆத்திரிய எழுத்தாளர்கள்
ஆஸ்திரிய மெய்யியலாளர்கள்
செக் மெய்யியலாளர்கள்
ஆஸ்திரிய இயற்பியலாளர்கள்
சமூகவுடமைவாதிகள்
பாய்ம இயக்கவியலாளர்கள்
அறிவியல் வரலாற்றாளர்கள்
அறிவியலின் மெய்யியலாளர்கள்
கிராப்டோபில்லம்

கிராப்டோபில்லம் (தாவரவியல் வகைப்பாடு: Graptophyllum) என்பது பூக்கும் தாவர வகையின் கீழ் அமைந்துள்ள, முண்மூலிகைக் குடும்ப தாவரப் பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, நீசு (Nees) என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்தில் உள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1832ஆம் ஆண்டு வெளியானது. இப்பேரினத்தில் உள்ள சிற்றினங்களின் இயற்கை வாழ்விடப் பரவலிடம் என்பது, நைஜீரியா முதல் கமரூன் வரையும், நியூ கினி முதல்  தென்மேற்கு அமைதிப் பெருங்கடல் வரையும் உள்ளது.

வாழிடங்கள் 
இப்பேரினத்தின் வாழிடங்களை, கீழ்கண்ட இருவகைகளாகப் பிரிக்கலாம். அவை வருமாறு;—

பிறப்பிடம்: கமரூன், மத்திய ஆப்பிரிக்கக் குடியரசு, பிஜி, நியூ கலிடோனியா, நியூ கினி, நைஜீரியா, குயின்ஸ்லாந்து, தொங்கா.

அறிமுக வாழிடம்: வங்காளதேசம், கரோலைன் தீவு, குக் தீவுகள், கியூபா, டொமினிக்கன் குடியரசு, புளோரிடா, கானா, கினி, எயிட்டி, ஒண்டுராசு, ஜமேக்கா, சாவகம் (தீவு), லீவர்டு தீவுகள், சிறு சுண்டாத் தீவுகள், இலைன் தீவுகள், மரியானா தீவுகள், மார்சல் தீவுகள், மொரிசியசு, நிக்கராகுவா, பனாமா, புவேர்ட்டோ ரிக்கோ, ரீயூனியன், சியேரா லியோனி, சொசைட்டி தீவுகள், சொலமன் தீவுகள், இலங்கை, டோக்கெலாவ், மணியிகி, டிரினிடாட் மற்றும் டொபாகோ, தூமோடுசு, வனுவாட்டு, வெனிசுவேலா, வெனிசுவேலாவின் அண்டிலிசு, வியட்நாம்.

இனங்கள்  
இப்பேரினத்தின் கீழ் 15 சிற்றினங்கள் பன்னாட்டு தாவரவியல் அமைப்பால் ஏற்றுக் கொள்ளப்பட்டுள்ளன. இவை:

 Graptophyllum balansae 
 Graptophyllum excelsum 
 Graptophyllum gilliganii 
 Graptophyllum glandulosum 
 Graptophyllum ilicifolium 
 Graptophyllum insularum 
 Graptophyllum macrostemon 
 Graptophyllum ophiolithicum 
 Graptophyllum pictum 
 Graptophyllum pubiflorum 
 Graptophyllum repandum 
 Graptophyllum reticulatum 
 Graptophyllum sessilifolium 
 Graptophyllum spinigerum 
 Graptophyllum thorogoodii

மேற்கோள்கள்

இதையும் காணவும் 
 மூலிகைப் பட்டியல் (தமிழ்நாடு)

வெளியிணைப்புகள் 

முண்மூலிகைக் குடும்பப் பேரினங்கள்
இசுடியோபோரிபார்மிசு

இசுடியோபோரிபார்மிசு (Istiophoriformes) என்பது எலும்பு மீன்களின் வரிசையாகும். இதனைச் சில வகைப்பாட்டியல் வல்லுநர்களால் முழுமையாக அங்கீகரிக்கப்படவில்லை. இந்த வரிசையில் தற்போதுள்ள இரண்டு குடும்பங்களான சிபிலிடே மற்றும் இசுடியோபோரிடே மற்றும் சீலா மீன் குடும்பத்தினைக் கொண்டுள்ளது. 

இந்த குழுவின் ஆரம்பக்கால புதைபடிவங்கள் பெரு மற்றும் துர்க்மெனிஸ்தானில் பேலியோசீனின் ஆரம்பக்காலத்திலுள்ள அலகு மீன்களாகும்.

குடும்பங்கள் 
இசுடியோபோரிபார்மிசு  வரிசையில் மூன்று வாழுகின்ற குடும்பங்களும் மூன்று அழிந்துபோன குடும்பங்களும் வகைப்படுத்தப்பட்டுள்ளன.

 இசுபைரேனிடே (பாரகுடாசு)
 அலகு மீன் (சில நேரங்களில் சிபோயிடே என்ற மீப்பெரும்குடும்பத்தில் வைக்கப்படுகிறது)
 சிப்பிடே (வாள்மீன்)
 இசுடியோபோரிடே (மார்லின்சு, கோளமீன் மற்றும் பாய்மீன்)
 † கெமிங்வேய்டே
 † பலேயோரிஞ்சிடே
 † பிளோச்சிடே

மேற்கோள்கள் 

மீன் தொகுதிகள்
உடைமை இல்லாதது

உடைமை இல்லாதது (அபரிகிரகம்) என்பது தெற்காசியாவில் பௌத்த, இந்து மற்றும் சைனமரபுகளில் பின்பற்றப்படும் ஒரு சமயக் கோட்பாடு ஆகும். அபரிகிரகம் என்பது உடைமையின்மை, பிடிக்காமை அல்லது பேராசையின்மை ஆகியவற்றின் நல்லொழுக்கமாகும்.

அபரிகிரகம் என்பது பரிகிரகம் என்பதற்கு எதிரானது. ஒருவரின் வாழ்க்கை நிலை மற்றும் சூழலைப் பொறுத்து, தேவையான அல்லது முக்கியமானவற்றில் உடைமைகளுக்கான ஆசையை வைத்திருப்பது இதன் பொருள். அபரிகிரக விதி என்பது பேராசை மற்றும் பேராசையின் வகையிலிருந்து ஒரு சுய-கட்டுப்பாடு (நிதானம்) ஆகும். அங்கு ஒருவரின் சொந்த பொருள் ஆதாயம் அல்லது மகிழ்ச்சி என்பது மற்ற மனிதர்கள், வாழ்க்கை வடிவங்கள் அல்லது இயற்கையை காயப்படுத்துதல், கொல்வது அல்லது அழிப்பதன் மூலம் வருவதாகும்.

அபரிகிரகம் என்பது கொடுப்பவர் மற்றும் பெறுபவரின் பார்வையில் தானம் (சரியான தொண்டு) தொடர்பான ஒரு உந்துதலுடன் தொடர்புடையது. இந்தியாவிலும் ஆசியாவிலும் தோன்றிய பல்வேறு சமய மற்றும் தத்துவ மரபுகளை அடிப்படையாகக் கொண்ட ஒரு தத்துவ அமைப்பான சத்தியாகிரகத்தின் கொள்கைகளில் ஒன்று உடைமையற்றது.

சொற்பிறப்பியல் மற்றும் பொருள் 
அபரிகிரகம் என்பது சமசுகிருதத்தில்இருந்து வந்த ஒரு கலவை சொல்லாகும். இது "அ" மற்றும் " பரிகிரகம்" ஆகியவற்றால் ஆனது. "அ" என்ற முன்னொட்டு "அல்லாதது" என்று பொருள்படும், எனவே "அபரிகிரகம்" என்பது "பரிகிரகம்" என்பதற்கு எதிரானது. பரிகிரகம் என்பது எதிர்க்கும் மற்றும் மறுக்கும் பேச்சு மற்றும் செயல்கள்.

பரிகிரகம் என்றால் 'திரட்டுதல்', 'ஏங்குதல்', 'தேடுதல்', 'பிடித்தல்', மற்றும் பிறரிடமிருந்து பொருள் உடைமைகள் அல்லது பரிசுகளை 'பெறுதல் அல்லது ஏற்றுக்கொள்வது' என்றும் பொருள் கொள்ளலாம். வெறும் நன்மையை மட்டும் செய்யாமல், நன்மையையோ அல்லது வெகுமதியையோ எதிர்பார்த்து நல்லதைச் செய்வது என்ற கருத்தையும் இந்த வார்த்தை உள்ளடக்கியுள்ளது. பரிகிரகம் முடிவுகளையும் நோக்கத்தையும் உள்ளடக்கியது; வேறு வார்த்தைகளில் கூறுவதானால், இது ஏங்குதல், உடைமை மற்றும் பதுக்கல் ஆகியவற்றின் மனப்பான்மையைக் குறிக்கிறது மற்றும் அந்த மனப்பான்மையால் பெறப்பட்ட விசயங்களையும் குறிக்கிறது.

அபரிகிரக நற்பண்பு என்பது ஒருவருக்கு உண்மையிலேயே தேவைப்படுவதையும், அதற்கு மேல் இல்லாததையும் பண்புரீதியாக எடுத்துக்கொள்வதாகும். இந்து சமயத்தின் யோகப் பள்ளியில், நல்லொழுக்கத்தின் இந்த கருத்து "பரிசுகளை ஏற்றுக்கொள்வதைத் தவிர்த்தல்", "எந்தவொரு நபரிடமிருந்தும் பரிசுகளை எதிர்பார்க்காமல், கேட்காமல், அல்லது ஏற்றுக்கொள்ளாதல்" மற்றும் "அல்லாத பரிசுகளுக்கு விண்ணப்பிக்காதது" என்றும் மொழிபெயர்க்கப்பட்டுள்ளது. இந்த கருத்து அதன் நோக்கத்தில் பேராசையின்மை மற்றும் உடைமையற்ற தன்மையை உள்ளடக்கியது.  அபரிகிரகம் என்பது "விடுதலை மற்றும் கட்டுப்பாடு, மீறல்கள், அச்சங்களை விடுவித்தல்" மற்றும் கவலைகளால் தடையின்றி உள்ளடக்க வாழ்க்கையை வாழ்வது போன்ற உளவியல் நிலையை உள்ளடக்கியது.

மேற்கோள்கள் 

இந்து மெய்யியல் கருத்துருக்கள்
இந்து மெய்யியல்
காந்தியம்
பத்து மக்களவைத் தொகுதி

பத்து மக்களவைத் தொகுதி (மலாய்: Kawasan Persekutuan Batu; ஆங்கிலம்: Batu Federal Constituency; சீனம்: 峇都爱国会) என்பது மலேசியா, கோலாலம்பூர், கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (P115) ஆகும்.

பத்து மக்களவைத் தொகுதி 1984-ஆம் ஆண்டில் உருவாக்கப்பட்டது. முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

1984-ஆம் ஆண்டில் இருந்து பத்து மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பத்து மக்களவைத் தொகுதி

பத்து மக்களவைத் தேர்தல் முடிவுகள் 2022

பத்து மக்களவைத் தேர்தல் முடிவுகள் 2018

பத்து மக்களவை வேட்பாளர் விவரங்கள்

மேற்கோள்கள்

மேலும் காண்க 
 கோலாலம்பூர்
 கோலாலம்பூர் மாநகராட்சி
 கோலாலம்பூர் கூட்டாட்சி 
 மலேசியாவின் கூட்டாட்சிப் பகுதிகள்
 பத்து, கோலாலம்பூர்

‎மலேசியக் கூட்டாட்சிப் பகுதிகளின் நாடாளுமன்றத் தொகுதிகள்